open-index/open-wikipedia-markdown huggingface dataset:
Nicole Livingstone

**Nicole Dawn Livingstone** (s. 24. kesäkuuta 1971 Melbourne) on australialainen entinen uimari ja olympiamitalisti. 

## Uintiura

Livingstone aloitti uintiuransa 14-vuotiaana ja voitti ensimmäisen Australian-mestaruutensa 100 metrin selkäuinnissa vuonna 1987. Hän voitti lajissa maansa mestaruuden kymmenen kertaa peräkkäin, mihin muut eivät ole maassa pystyneet. Livingstone osallistui olympialaisiin ensimmäistä kertaa Soulissa 1988, jossa hän oli 100 metrin selkäuinnissa seitsemäs, 200 metrin selkäuinnissa viides ja 4 × 100 metrin sekauintiviestissä neljäs. Hän sai Kansainyhteisön kisoissa 1990 kaksi kultaista ja yhden hopeisen mitalin.

MM-kilpailuissa 1991 Livingstone oli mukana maansa 4 × 100 metrin sekauintiviestijoukkueessa, joka sai hopeaa. Hän rikkoi 200 metrin selkäuinnissa lyhyen radan maailmanennätyksen 1992 ja sai lajista samana vuonna olympiapronssia Barcelonan kisoista. Livingstone sijoittui kyseisissä olympialaisissa 100 metrin selkäuinnissa neljänneksi ja oli mukana kahdessa Australian viestijoukkueessa.

Livingstone voitti Kansainyhteisön kisoissa 1994 yhteensä neljä kultaista ja yhden hopeisen mitalin. Hän sai 4 × 200 metrin vapaauintiviestissä pronssia lyhyen radan MM-kisoissa 1995 ja myöhemmin vuoden 1996 olympialaisissa. Livingstone lopetti uransa 25-vuotiaana 1996, jolloin senikäisiä pidettiin jo vanhoina uimareiksi. Hänellä ei ollut alla vammoja, mutta hän halusi mennä työelämään, sillä rahallista tukea tai kannustusta uran jatkamiselle ei löytynyt. Livingstone voitti uransa aikana Tyynenmeren kisoissa seitsemän mitalia. Hänet palkittiin Medal of the Order of Australia -mitalilla 1997 ja Australian urheilumitalilla 2000.

## Yksityiselämä

Nicole oli naimisissa pyöräilijä Clayton Stevensonin kanssa, mutta erosi hänestä myöhemmin. Livingstonen äidin kuoltua munasarjasyöpään 2001 hän on toiminut australialaisessa syöpäjärjestössä siskonsa Karenin kanssa ja on nykyään hankkeen suojelija. Hän on lisäksi esiintynyt uransa jälkeen useissa televisio-ohjelmissa muun muassa urheiluaiheisten ohjelmien juontajana ja toiminut uintikommentaattorina.

Livingstonella on vuonna 2002 syntyneet kaksoslapset sekä 2007 syntynyt poika.

## Lähteet
Knevitsy

**Knevitsy** () on maalaiskunta ja sen keskustaajama Novgorodin alueen Demjanskin piirissä Venäjällä. Se sijaitsee Bologojen ja Dnon välisen rautatien varrella 50 kilometriä Demjanskista luoteeseen. Taajamassa on 1&nbsp;200 ja kunnassa 1&nbsp;500 asukasta (vuonna 2009).

Knevitsyn kunnan pinta-ala on 405 neliökilometriä. Se rajoittuu lännessä Parfinon ja pohjoisessa Kresttsyn piireihin, idässä Demjanskin piirin Lytškovon sekä etelässä Jamnikin kuntiin. Pinta-alasta 79,7 % on metsää.

Keskustaajaman lisäksi kuntaan kuuluu 9 kylää: Bažonka, Goreloje Berezno, Grjaznaja Novinka, Knevitsy, Russkaja Bolotnitsa, Vyderka, Vysotšek, Zabolotje ja Zamoška. Yli sadan asukkaan kyliä ovat Božonka ja Knevitsy. Viidessä kylässä ei ole lainkaan vakituista asutusta.

Knevitsystä on linja-autoyhteys Demjanskiin. Tärkeimmät elinkeinot ovat jalostus (42 %), koulutus (18 %) sekä terveydenhuolto ja sosiaalipalvelut (16 %). Kunnassa toimii metsäteollisuusyritys ja leipomo. Työvoimasta 29 % työskentelee kunnan ulkopuolella.

Palveluihin kuuluvat lastentarha, keskikoulu, kulttuuritalo, kirjasto, posti, säästökassa, lääkärin vastaanotto ja vanhainkoti. Nähtävyyksiä ovat muinaiset asuin- ja hautapaikat sekä toisen maailmansodan muistomerkit.

## Lähteet

## Aiheesta muualla
* Knevitsyn kunnan sivusto
Clayton Stevenson

**Clayton Robert Stevenson** (s. 29. joulukuuta 1967 Sydney) on australialainen entinen rata- ja maantiepyöräilijä.

Stevenson sijoittui vuonna 1986 kolmanneksi maantieajossa Australian amatöörimestaruuskilpailuissa ja osallistui Soulin olympialaisiin 1988, joissa hän pyöräili 100 kilometrin joukkueaika-ajossa. Australia oli kyseisessä kilpailussa yhdeksäs. Stevenson voitti kultaa maansa mestaruuskilpailuissa 1987 Madison-ajosta ja sai lajista hopeaa vuoden 1989 kisoissa. Hän kuului kausina 1991&ndash;1992 ranskalaiseen RMO-talliin.

Stevenson oli naimisissa uimari Nicole Livingstonen kanssa, mutta erosi hänestä.

## Lähteet
Camille-André Le Blanc

**Camille-André Le Blanc** (25. elokuuta 1898 – 19. elokuuta 1993) oli kanadalainen roomalaiskatolinen piispa. Hänet vihittiin papiksi 5. huhtikuuta 1924 ja nimitettiin Bathurstin hiippakunnan johtoon 25. heinäkuuta 1942. Piispaksi vihkiminen seurasi 8. syyskuuta. Pääkonsekraattorina toimi Ildebrando Antoniutti, jota avustivat Patrick Albert Bray ja Georges-Arthur Melançon.

Le Blanc erosi tehtävistään Bathurstin piispana 8. tammikuuta 1969 ja sai samana päivänä nimityksen Maxitan titulaaripiispaksi. Hän erosi myös titulaaripiispan arvosta 23. marraskuuta 1970. Hän osallistui Vatikaanin toiseen kirkolliskokoukseen.

## Lähteet
Ryan Bailey

**Ryan Bailey** (s. 13. huhtikuuta 1989 Los Angeles) on yhdysvaltalainen pikajuoksija.
 
Bailey juoksi Bydgoszczin alle 20-vuotiaiden MM-kilpailuissa 2008 alkuerissä Yhdysvaltojen 4&nbsp;×&nbsp;400 metrin viestijoukkueessa, joka voitti lopulta maailmanmestaruuden. Lontoon olympialaisissa 2012 hän juoksi 4&nbsp;×&nbsp;100 metrin viestissä alun perin toiseksi sijoittuneessa Yhdysvaltain joukkueessa, joka kuitenkin hylättiin myöhemmin joukkueessa juosseen Tyson Gayn dopingkäryn takia. 100 metrillä hän sijoittui Tyson Gayn hylkäyksen jälkeen neljänneksi ennätystään sivunneella ajalla 9,88. Hän oli juossut saman ajan jo alkuerissä sekä Rietissä 29. elokuuta 2010. 200&nbsp;metriä hän on juossut parhaimmillaan aikaan 20,10&nbsp;s Zürichissä 19. elokuuta 2010.

Vuonna 2016 Bailey alkoi kilpailla rattikelkkailussa. Tammikuussa 2017 hän antoi positiivisen dopingtestin ja sai kahden vuoden kilpailukiellon.

## Henkilökohtaiset ennätykset

*Ulkoradat
**100 metriä – 9,88 (2010)
**200 metriä – 20,10 (2010)
**300 metriä – 33,50 (2007)
**400 metriä – 47,05 (2008)
**110 metrin aidat – 14,13 (2008)

*Sisäradat
**55 metriä – 6,20 (2009)
**60 metriä – 6,50 (2015)
**200 metriä – 20,86 (2010)
**60 metrin aidat – 7,97 (2008)

## Lähteet
*
### Viitteet

## Aiheesta muualla
Musa Bakare

**Musa Bakare** (s. 24. kesäkuuta 1971) on nigerialainen entinen uimari.

Bakare osallistui Barcelonan olympialaisiin 1992, joissa hän oli 50 metrin vapaauinnissa jaetulla 41. sijalla ja 100 metrin perhosuinnissa 52. tilalla. Hän jatkoi uraansa 2000-luvulle ja muun muassa voitti kaksi mitalia vuoden 2003 Afro-Aasian kisoista.

## Lähteet
John W. Mitchell

**John William Mitchell** (14. heinäkuuta 1914 Enid, Mississippi – 15. marraskuuta 1995) oli yhdysvaltalainen sotilaslentäjä. Hän johti huhtikuussa 1943 toisessa maailmansodassa operaatiota Vengeance, jossa amerikkalaiset surmasivat japanilaisen amiraali Isoroku Yamamoton ampumalla tätä kuljettaneen lentokoneen alas Tyynellämerellä. Mitchell oli kuollessaan eversti, ja hänen sotilasuransa kesti 23 vuotta.

## Elämä
Mitchell oli lukioluokkansa priimus. Hän sai stipendin Columbian yliopistoon. Retkeilyä sekä tennistä harrastanut, jopa urheilutoimittajana esiintynyt nuori John palveli Havaijilla rannikkotykistössä. Marraskuu 1941 toi hänet päällikkö Henry Viccellion sekä Curtiss P-40 -koneiden pariin Yhdysvaltain maavoimien ilmavoimiin Etelä-Carolinassa. 

kapteenina Mitchell ampui alas kaksi japanilaista kellukekonetta P-400-hävittäjällä.

Mitchellin 70. hävittäjälentolaivue oli Guadalcanalilla Hendersonin lentokentällä. Laivueen kalustona oli ensin Bell P-39 Airacobrat, jotka myöhemmin vaihdettiin Lockheed P-38 Lightningeihin. Myöhemmin lakkautetun 70. laivueen lentäjiä komennettiin Mitchellin johtamaan 339. laivueeseen.Majurina Mitchell johti 18. huhtikuuta 1943 huippusalaista operaatio Vengeancea, jonka tarkoitus oli surmata amiraali Isoroku Yamamoto. Yamamoto oli Japanin johtavia sotastrategikkoja.

Mitchellista tuli hävittäjä-ässä. Hän saavutti kaikkiaan 15 ilmavoittoa, joista kolme P-39 Airacobralla.

## Lähteet
* 
* 

### Viitteet

## Aiheesta muualla
Tug of War

**Tug of war** voi viitata:

* Köydenveto (), urheilulaji
* ''Tug of War'', Paul McCartneyn albumi vuodelta 1982
** ”Tug of War”, vuoden 1982 albumin nimikappale
* ''Tug of War'', Enchantin albumi vuodelta 2003
* ''Tug of War'', Carly Rae Jepsenin albumi vuodelta 2008
** ”Tug of War”, single albumilta
* ''Tug of War'', Aholan albumi vuodelta 2014
* ''Tug of War'', Amil Shivjin elokuva vuodelta 2021 (swahiliksi *Vuta N’Kuvute*)
Georges-Arthur Melançon

**Georges-Arthur Melançon** (7. huhtikuuta 1886 – 21. lokakuuta 1982) oli kanadalainen roomalaiskatolinen piispa. Hänet vihittiin papiksi 12. syyskuuta 1909 ja nimitettiin Chicoutimin hiippakunnan johtoon 24. toukokuuta 1940. Piispaksi vihkiminen seurasi 23. heinäkuuta. Pääkonsekraattorina toimi Albini LeBlanc, jota avustivat Norbert Robichaud ja Camille-André Le Blanc.

Melançon jäi eläkkeelle 11. helmikuuta 1961 ja sai samana päivänä nimityksen Esbuksen titulaaripiispaksi. Hän erosi titulaaripiispan arvosta 22. marraskuuta 1970.

## Lähteet
Mubarak Shah

**Mubarak Shah** (24. kesäkuuta 1930 Dhok Badhal – 19. tammikuuta 2001) oli pakistanilainen yleisurheilija, joka kilpaili kestävyys- ja estejuoksussa.

Shah voitti Aasian kisoissa 1958 kultaa 3&nbsp;000 metrin esteistä ja hopeaa 10&nbsp;000 metriltä. Hän oli samana vuonna Brittiläisen imperiumin ja kansainyhteisön kisoissa kymmenes kuuden mailin matkalla ja 20. kolmella maililla. Shah kilpaili Rooman olympialaisissa 1960 5&nbsp;000 metrillä ja 3&nbsp;000 metrin esteissä, mutta putosi molemmissa lajeissa ensimmäisellä kierroksella. Hän sai matkoilta kultaa Aasian kisoissa 1962 ja oli estejuoksussa kymmenes kansainyhteisön kisoissa samana vuonna. Shah osallistui vuoden 1962 kansainyhteisön kisoissa myös kolmelle mailille, mutta joutui keskeyttämään.

## Henkilökohtaiset ennätykset

*Lähde: Sports-Reference* 

* 5 000 m: 14.27,2 (1962)
* 3 000 m esteet: 8.57,90 (1962)

## Lähteet
Hell or Hallelujah

**Hell or Hallelujah** on yhdysvaltalaisen hard rock -yhtye Kissin kappale vuodelta 2012. Se on ensimmäinen raita yhtyeen *[[Monster (Kissin albumi)|Monster]]*-studioalbumilla, ja se julkaistiin digitaalisesti ladattavana singlenä 2. heinäkuuta 2012. Singlen kansitaide julkaistiin yhtyeen virallisella sivustolla sekä yhtyeen virallisessa Facebook-profiilissa 24. kesäkuuta 2012, ja samalla tiedotettiin että single julkaistaisiin alustavasti digitaalisessa muodossa, eikä CD-levy-version julkaisusta ole toistaiseksi tiedotettu.

Kappaleen laulaa yhtyeen laulaja ja rytmikitaristi Paul Stanley, ja singlen ensimmäinen 30 sekunnin mittainen ääninäyte julkaistiin Amazon.com-sivustolla. Kokonaisuudessaan kappale on 4:06 minuuttia pitkä.

## Kokoonpano
*Paul Stanley – rytmikitara ja laulu
*Gene Simmons – bassokitara ja taustalaulu
*Tommy Thayer – soolokitara ja taustalaulu
*Eric Singer – rummut ja taustalaulu

## Lähteet
Tug of War (Carly Rae Jepsenin albumi)

**Tug of War** on kanadalaisen laulaja-lauluntekijän Carly Rae Jepsenin esikoisalbumi. Jepsen sijoittui kolmanneksi Canadian Idolin viidennellä kaudella vuonna 2007. Albumi julkaistiin Kanadassa 30. syyskuuta 2008.

Albumin ensimmäinen single on cover-versio John Denverin kappaleesta ”Sunshine on My Shoulders” ja se julkaistiin iTunesissa 16. kesäkuuta 2008. Toinen single *[[Tug of War (Carly Rae Jepsenin kappale)|Tug of War]]* julkaistiin iTunesissa 16. syyskuuta 2008 ja se nousi sijalle 36 Canadian Hot 100 -musiikkilistalla. Kolmas single *[[Bucket]]* nousi sijalle 32 samaisella listalla.

## Kappaleet
# 
# 
# 
# 
# 
# 
# 
# 
# 
# 

## Lähteet
Ali Mohamed Jaffer

**Ali Mohamed Sanad Jaffer** (; s. 24. kesäkuuta 1955) on Etelä-Jemeniä edustanut entinen nyrkkeilijä. Hän osallistui Soulin olympialaisissa 1988 alle 57-kiloisten sarjaan, jossa hän hävisi ensimmäisen kierroksen ottelunsa.

## Lähteet

* Jafferin profiili sports-reference.com -sivustolla
Intohimon iltapäivä

**Intohimon iltapäivä** () on Philip Ridleyn ohjaama ja käsikirjoittama psykologinen draamajännityselokuva vuodelta 1995. Sen pääosissa esiintyvät Brendan Fraser, Ashley Judd ja Viggo Mortensen.

## Tarina

Darkly Noon (Brendan Fraser), joka on saanut nimensä raamatunlauseen mukaan, on nuori mies, joka on elänyt koko elämänsä äärivanhoillisen kristityn lahkon jäsenenä. Kun lahkossa tapahtuu väkivaltainen selkkaus, jossa Darklyn vanhemmat kuolevat ja lahko hajoaa, sekava Darkly harhailee Pohjois-Carolinan Appalakkien metsiin. Sieltä hänet nääntyneenä löytävät ruumisarkkuja työkseen kuljettava Jude (Loren Dean) ja hänen ystävänsä Callie (Ashley Judd).

Darkly jää Callien luo, joka hoivaa hänet kuntoon. Darkly ihastuu Callieen, mutta häntä alkaa vaivata ristiriita hänen uskonnollinen menneisyytensä ja uutta seuralaistaan kohtaan kokemiensa tunteiden kanssa. Darkly turhautuu yhä, kun Clay (Viggo Mortensen), Callien mykkä poikaystävä, joka rakentaa Juden myyvät arkut, palaa oltuaan muutamia päiviä poissa. Darklyn sisäiset konfliktinsa kasvavat entisestään, kun hän tapaa Clayn äidin Roxyn (Grace Zabriskie), joka halveksii Clayn ja Callien suhdetta. Roxy kertoo Darklylle, että hän uskoo Callien olevan noita, joka on tullut tuhoamaan hänen perheensä.

Eristäytyvästä käytöksestään huolimatta Darklysta tulee hyvät ystävät Juden kanssa. Yhtenä päivänä Darkly löytää oudon suuren kengän joesta, ja kun Roxyn koira kuolee, he laittavat ruumiin kenkään ja sytyttävät sen kelluvaksi hautarovioksi.

Jude ehdottaa, että hän ja Darkly muuttavat asumaan yhdessä. Darkly suostuu, ja Jude lähtee luvaten tulla takaisin hakemaan Darklya. Yksinäisyyden valtaamana Roxy tekee itsemurhan. Löydettyään Roxyn ruumiin, Darkly saa hallusinaation, jossa hänen kuolleet vanhempansa käskevät häntä tappamaan Callien.

Darkly käärii sekavassa mielentilassa kehonsa piikkilankaan, maalaa kehonsa punaiseksi ja aseistautuu yhdellä Clayn taltoista. Hän murtautuu Callien ja Clayn taloon murhatakseen pariskunnan, ja hän löytää heidät rakastelemasta. Hyökkäyksen aikana syttyy tulipalo, ja pian koko talo on liekeissä.

Jude saapuu paikalle ja näkee roihun, ja hän astuu kivääri kädessään palavaan taloon pelastaakseen Callien ja Clayn. Kun Callie tunnustaa rakastavansa Darklya, hän epäröi, ja Jude saa mahdollisuuden ampua hänet. ”Kuka minua nyt rakastaa?” ovat Darklyn viimeiset sanat, kun hän kuolee Callien käsivarsille.

Seuraavana aamuna, kun Callie, Clay ja Jude katsovat talon raunioita, paikalle saapuu sirkusperhe. He kertovat kadottaneensa kaikki tavaransa ja kysyvät, onko joku nähnyt heidän suurta kenkäänsä. Kaikki päättävät lähteä hakemaan apua yhdessä. Yksi lapsista antaa Callielle kengän, joka muistuttaa suurta kenkää.

## Näyttelijät
Dragon Fight

**Dragon Fight** () on vuonna 1989 julkaistu hongkongilainen toimintaelokuva. Elokuvan pääosia esittävät muun muassa Jet Li, Dick Wei, Nina Li Chi, Stephen Chow, Mark Williams, Tom Spinoza, Henry Fong, Wang Ko, Michael McFall, Victor Chew ja George Chung. Elokuvan on ohjannut Billy Tang Hin-Shing.

## Aiheesta muualla
* 
* 
*
Olga Tokarczuk

**Olga Nawoja Tokarczuk** (s. 29. tammikuuta 1962) on puolalainen kirjailija, jota pidetään yhtenä tärkeimmistä puolalaisista nykykirjailijoista. Hänen teoksiaan on käännetty useille kielille, myös suomeksi. Tokarczuk sai vuoden 2018 Nobelin kirjallisuuspalkinnon. Poikkeuksellisesti palkinnon myöntäminen siirrettiin vuoteen 2019 Ruotsin akatemiaa koskeneiden syytösten johdosta.

Aiemmin Tokarczuk on saanut Puolan merkittävimmän kirjallisuuspalkinnon Niken romaanistaan *[[Vaeltajat (romaani)|Vaeltajat]]*.

Tokarczuk on opiskellut psykologiaa Varsovan yliopistossa ja työskennellyt psykologina ennen kirjailijanuraansa. Hän asuu nykyään Nowa Rudan kaupungin lähettyvillä olevassa pikkukylässä.

Vuonna 2014 Tokarczukilta ilmestyi teos *Księgi jakubowe*, joka kertoo juutalaisten historiasta. Teos suututti Nowa Rudan kaupungin patrioottien yhdistyksen. He vaativat Nowa Rudan kaupunginvaltuustoa perumaan Tokarczukin kunniakansalaisuuden. Heidän mukaansa Tokarczuk on vahingoittanut puolalaisten mainetta eikä ole täten isänmaanystävä. Arvosteluun yhtyi Laki ja oikeus -puolueen kansanedustaja. Tokarczuk vastasi syytteeseen, että on todellinen patriootti, toisin kuin häntä parjaavat ryhmät, joiden jäsenet ovat rasisteja ja muukalaisvihamielisiä.

Tokarczukia ja Sofi Oksasta on verrattu toisiinsa: molemmat tematisoivat historian toistumista nykyisyydessä. Heitä yhdistää myös se, että heidän naispäähenkilöidensä kautta historia muuttuu henkilökohtaiseksi kokemukseksi. Steve Sem-Sandberg toteaa, että kumpikin yrittää sitoa "konkreettisen elämänkokemuksen Historiaksi kutsuttuihin abstrakteihin poliittisiin tapahtumiin". Tokarczukia pidettiin vahvana Nobel-kandidaattina jo vuonna 2011, ja vuonna 2019 hänelle myönnettiin vuoden 2018 kirjallisuuden Nobel-palkinto.

Tokarczuk sai vuonna 2018 Man Booker International -palkinnon teoksesta *Vaeltajat*, joka on julkaistu Jennifer Croftin englanniksi kääntämänä nimellä *Flights*.

## Suomennetut teokset
* *[[Päivän talo, yön talo]]* (*Dom dzienny, dom nocny*, 1998). Suomentanut Tapani Kärkkäinen. Otava 2004.
* *Alku ja muut ajat* (*Prawiek i inne czasy*, 1996). Suomentanut Tapani Kärkkäinen. Otava 2007.
* *Vaeltajat* (*Bieguni*, 2007). Suomentanut Tapani Kärkkäinen. Otava 2012.
**Aja aurasi vainajain luitten yli* *(Prowadź swój pług przez kości umarłych*, 2009). Suomentanut Tapani Kärkkäinen. Otava 2020.
**Rumpujen kaupunki* *(Gra na wielu bębenkach*, 2001). Suomentanut Tapani Kärkkäinen. Särötär, 2023, .
**Empusion* (*Empuzjon*, 2022). Suomentanut Tapani Kärkkäinen. WSOY 2024.
**Anna In maailman hautakammioissa* (*Anna In w grobowcach świata, 2006*). Suomentanut Tapani Kärkkäinen. Särötär 2024.

## Lähteet

## Aiheesta muualla

* Kirjailija Otavan sivuilla
* Olga Tokarczuk, Granta
Albini LeBlanc

**Albini LeBlanc** (1. toukokuuta 1894 – 17. toukokuuta 1957) oli kanadalainen roomalaiskatolinen piispa. Hänet vihittiin papiksi 15. toukokuuta 1921 ja nimitettiin Hearstin hiippakunnan johtoon 14. joulukuuta 1940. Piispaksi konsekroinnin suoritti 11. helmikuuta 1941 Georges-Arthur Melançon, jota avustivat Alexandre Vachon ja Joseph Charbonneau. LeBlanc asetettiin virkaansa 24. maaliskuuta.

22. joulukuuta 1945 LeBlanc sai nimityksen Gaspén piispaksi, jona hän toimi, kunnes kuoli 63-vuotiaana virassa.

## Lähteet
Arturo de Jesús Correa Toro

**Arturo de Jesús Correa Toro** (26. huhtikuuta 1941 – 26. toukokuuta 2021) oli kolumbialainen roomalaiskatolinen piispa. Hänet vihittiin papiksi 22. lokakuuta 1967 ja nimitettiin Ipialesin hiippakunnan johtoon 29. tammikuuta 2000. Piispaksi vihkiminen seurasi 20. maaliskuuta. Pääkonsekraattorina toimi Augusto Aristizábal Ospina, jota avustivat Alberto Giraldo Jaramillo ja Gustavo Martínez Frías.

## Lähteet
Marius Paré

**Marius Paré** (22. toukokuuta 1903 – 16. helmikuuta 2002) oli kanadalainen roomalaiskatolinen piispa. Hänet vihittiin papiksi 3. heinäkuuta 1927 ja nimitettiin Chicoutimin hiippakunnan vihkipiispaksi sekä Aegaen titulaaripiispaksi 7. helmikuuta 1956. Piispaksi vihkiminen seurasi 1. toukokuuta. Pääkonsekraattorina toimi Maurice Roy, jota avustivat Georges Léon Pelletier ja Bruno Desrochers.

Paré sai 6. helmikuuta 1960 nimityksen Chicoutimin koadjuuttoripiispaksi, ja 18. helmikuuta 1961 hänestä tuli sen piispa, jona hän toimi, kunnes erosi tehtävistään 5. huhtikuuta 1979. Hän osallistui Vatikaanin toiseen kirkolliskokoukseen.

## Lähteet
Raitilla

**Raitilla** on Eero Avenin studioalbumi vuodelta 1982.

## Kappaleet

;A-puoli
#
#
#
#
#
#

;B-puoli
#
#
#
#
#
#

## Aiheesta muualla
* ''Raitilla'' discogs.com -sivustolla
Eemeli Väyrynen

**Juho Eemeli Väyrynen** (11. tammikuuta 1910 Simo – 30. elokuuta 2011 Keminmaa) oli suomalainen maanviljelijä, maatalousteknikko, keksijä, ja poliitikko Paavo Väyrysen isä. Eemeli Väyrynen sai julkisuutta hankittuaan patentin keksimälleen perunanistutuskoneelle satavuotiaana. Lehdistötiedotteessaan Paavo Väyrynen kertoi isänsä olleen vielä kesäkuussa 2011 hyväkuntoinen. Ennen juhannusta hän oli kuitenkin kaatunut kotonaan ja loukannut päänsä. Syynä kaatumiseen oli todettu olleen pieni aivoinfarkti ja häntä oli hoidettu Kemin keskussairaalassa ja Keminmaan terveyskeskuksessa. Eemeli Väyrynen oli päässyt vielä kotiinsa, mutta tarvinnut jo jatkuvaa huolenpitoa. Toinen kaatuminen oli jouduttanut hänen poismenoaan. Paavo Väyrynen oli ehtinyt hyvästelemään isänsä viimeisenä iltana.

Eemeli Väyrysen isä, kruununmetsätorppari Juho Väyrynen osallistui politiikkaan Simon kunnanvaltuustossa sekä työväen ja pienviljelijäin vaalijärjestössä. Hänet erotettiin valtuustosta vuonna 1930.

## Lähteet
* 

### Viitteet
Norbert Robichaud

**Norbert Robichaud** (1. huhtikuuta 1905 – 21. lokakuuta 1979) oli kanadalainen roomalaiskatolinen arkkipiispa. Hänet vihittiin papiksi Chathamin hiippakuntaan 1. toukokuuta 1931 ja inkardinoitiin Monctonin arkkihiippakuntaan 22. helmikuuta 1936. Hänet nimitettiin Monctonin arkkipiispaksi 25. heinäkuuta 1942, ja piispaksi konsekroinnin suoritti 8. syyskuuta Ildebrando Antoniutti, jota avustivat Patrick Albert Bray ja Georges-Arthur Melançon.

Robichaud erosi tehtävistään arkkipiispana 23. maaliskuuta 1972. Hän osallistui Vatikaanin toiseen kirkolliskokoukseen.

## Lähteet
Simpukka (täsmennyssivu)

**[[Simpukat]]** ovat suuri nilviäisluokka. Simpukka voi myös viitata johonkin seuraavista:

*Simpukkapuhelin, matkapuhelin jonka kansi on saranoitu
*Simpukka (kuuloelin), sisäkorvassa sijaitseva kotilon kuoron muotoinen aistinelin
Järvelänjärvi

**Järvelänjärvi** on Ilolanjoen yläosan valuma-alueeseen, kuuluva järvi, jonka pinta-ala on 0,151&nbsp;km2, järvellä on rantaviivaa 1,53&nbsp;km. Se sijaitsee Kankkilantien ja Myrskylän Järvelän länsipuolella.

## Lähteet
Tug of War (Carly Rae Jepsenin kappale)

**Tug of War** on kanadalaisen laulaja-lauluntekijän Carly Rae Jepsenin kappale hänen samannimiseltä studioalbumiltaan. Kappale julkaistiin albumin toisena singlenä 16. syyskuuta 2008, ja se saavutti sijan 36 Canadian Hot 100 -musiikkilistalla.

## Kappalelista

## Listasijoitukset

## Lähteet
Bucket

**Bucket** on kanadalaisen laulaja-lauluntekijän Carly Rae Jepsenin kappale hänen ensimmäiseltä studioalbumiltaan *[[Tug of War (Carly Rae Jepsenin albumi)|Tug of War]]*. Kappale julkaistiin singlenä huhtikuussa 2009 ja se nousi sijalle 32 Canadian Hot 100 -musiikkilistalla.

## Kappalelista

## Listasijoitukset

## Lähteet
Saunayö

**Saunayö** on ilmainen yhdenpäivän musiikkifestivaali, joka pidetään Lappeenrannassa aina 29. huhtikuuta. Festivaali on perinteeksi muodostunut ulkoilmatapahtuma, joka järjestetään Lappeenrannan-Lahden teknillinen yliopiston LUT:un opiskelijoiden Wapun loppusuoralla ja on täten yksi merkittävimmistä tapahtumista Suomen ja mahdollisesti universumin pisimmässä Wapussa. Tapahtuman järjestämisestä vastaa Lappeenrannan teknillisen yliopiston ylioppilaskunta LTKY ja Lappeenrannan teknillisen yliopiston musiikkiyhdistys TeMu ry. Vakiopaikaksi tapahtumalle on muodostunut Skinnarilan kampusalueella sijaitseva Fartwall-areenan kenttä. Fartwallin jäätyä LOAS:n uudisrakennuksien alle, siirrettiin festivaali ylioppilastalon edustalle. Äänentoistosta ja esiintyjistä vastaa TeMu ja sen alaiset enimmäkseen opiskelijoista koostuvat yhtyeet, mutta välillä esiintymään on saatu myös ulkomaalainen bändi. Esiintyvät yhtyeet esittävät enimmäkseen cover-kappaleita, mutta myös yhtyeiden omaa materiaalia kuullaan joka vuosi. Musiikkigenreinä vallitsevat suomalainen ja kansainvälinen rock, pop, punk, metalli, sekä humppa.

Saunayö 2019 esiintyjät: Mama's Hot Härkis Wings with Saus, Dementiatorjuntaryhmä, Natunen & Pohjanen, Horizon Ignited, Kvartetti Saunan Taakse, Ruosteukot, LaTe-Duo ja pari muuttujaa

Saunayö 2018 esiintyjät: Ruosteukot, Pojan Jäähyväiset, Deep Vintage, Dementiaryhmä, Riddle Me This, Sami Aalto Saunan Taakse. Ja Pojat.

Saunayö 2017 esiintyjät: Kaihon Varaani, Lappeenrantrash, Jusuf Julma & Angst Athens, Vintage People, Spice Merchant, Kasvoton, Kyösti E.K.R.

Saunayö 2016 esiintyjät: ArmaDuurit, Jusuf Julma, Acoustic Nonsense, 2 Am Blues, Sami Aalto & Trio Saunan taakse.

Saunayö 2015 esiintyjät: Raivokohtaus, Homon Kosketus, Acoustic Nonsense, Pahus, Skineffect, Rautakukko, 2 Am Blues, PikaEläkeMiehet huNppa.

Saunayö 2014 esiintyjät: Homon Kosketus, Elastinen Dromedaari, Teuras, Slut Shit, Kurahaara, Kilgrin, Heir Apparent, 2 Am Blues, PikaEläkeMiehet

Saunayö 2013 esiintyjät: Hypnotic, Pahus, Elastinen Dromedaari, Slut Shit, Dimensio, Van Krouvi, Kilgrin, Rautakukko, Pikaeläkemiehet.

Saunayö 2012 esiintyjät: Pahus, Elastinen Dromedaari, Sheriffin tähdet, Likainen Ilmiö, The Staplers, Sphere, Heir Apparent, Rautakukko ja Kiss the Funky Monkey(DE)

Saunayö 2011 esiintyjät: Seven fingered unicorn, Iron Cock, Likainen Ilmiö, Six Sons of the Sixth Son, Sheriffin tähdet, Fountain, Soulbound, Heavisides, Pikaeläkemiehet.
Rivers of Babylon

**Rivers of Babylon** on rastafari-laulu, jonka tekivät ja levyttivät Brent Dowe ja Trevor McNaughton jamaikalaisesta reggae-yhtyeestä The Melodians vuonna 1970. The Melodiansin alkuperäisversio kuullaan jamaikalaisessa elokuvassa *The Harder They Come* (1972) sekä Nicolas Cagen elokuvassa *[[Bringing Out the Dead]]* (1999). Sen sanat ovat lähes suoraan Raamatusta, Psalmista 137.

Suosituksi laulu tuli Boney M:n versiona vuonna 1978. Se nousi muun muassa Britannian listaykköseksi viiden viikon ajaksi. Se oli samalla vuoden myydyin single kyseisessä valtiossa. Yhtyeen kotimaassa Länsi-Saksassa siitä tuli siihen asti pisimpään listaykkösenä pysynyt kappale sen pysyessä kärkipaikalla 17 viikon ajan.

## Tausta
Laulu perustuu Psalmiin 137:1–4 "Baabelin virtain äärellä" missä Baabeliin karkotetut juutalaiset murehtivat olotilaansa:

Laulussa lainataan myös Psalmia 19:14(jae 15 suom. Raam.):

Rastafareille joki kuvaa Atlanttia ja Siion Afrikkaa, mistä heidän esi-isänsä laivattiin vankeudessa orjuuteen uudelle mantereelle.

Merkittävin ero alkuperäisen ja Boney M:n version välillä on siinä, että alkuperäisessä versiossa lauletaan "How can we sing King Alpha's song Inna strange land?", missä King Alpha tarkoittaa Haile Selassieta. Boney M:n versiossa lauletaan "How can we sing the Lord's song..."

## Lähteet

## Aiheesta muualla
*Tuning Hebrew Psalms to Reggae Rhythms
Wide Awake

**Wide Awake** voi tarkoittaa ainakin seuraavia:

## Elokuva
* *[[Herätys Joshua]]* (engl. *Wide Awake*), yhdysvaltalainen M. Night Shyamalanin ohjaama elokuva vuodelta 1998

## Musiikki
* *[[Wide Awake (Frazier Chorusin albumi)|Wide Awake]]*, Frazier Chorusin albumi
* *[[Wide Awake (Joe McElderryn albumi)|Wide Awake]]*, Joe McElderryn albumi
* *[[Wide Awake (Picture Me Brokenin albumi)|Wide Awake]]*, Picture Me Brokenin albumi
* ”Wide Awake”, Katy Perryn kappale
* ”Wide Awake”, The Twangin kappale
* ”Wide Awake”, Audioslaven kappale
* ”Wide Awake”, Diamonds Under Firen kappale.
Leukismi

**Leukismi** on synnynnäinen puutos pigmentin tuotannossa. Linnuilla höyhenys voi näyttää haalistuneelta. Leukistinen eläin voi olla kokonaan valkoinen tai valkoisenkirjava. Toisin kuin albinismi, joka heikentää pigmenttisolujen toimintaa ja sitä kautta pigmentin sävyä ja määrää, leukismi estää pigmenttisolujen esimuotojen kulkeutumisen kehonosiin ja siten aiheuttaa paikoittaista täydellistä pigmenttikatoa.

Muun muassa geenien CD117, ETB ja MITF (joka aiheuttaa mikroftalmiaa) mutaatiot voivat aiheuttaa leukismia.

## Lähteet

## Aiheesta muualla
Alajärven kaupunginkirjasto

**Alajärven kaupunginkirjasto** on Alajärvellä kaupungintalon vieressä sijaitseva kirjastorakennus. Kirjasto on rakennettu Arkkitehtitoimisto Alvar Aalto & Co:n suunnitelmien ja Aallon vuonna 1966 tekemän hallintokeskussuunnitelman pohjalta. Rakennus valmistui 1991 ja avattiin yleisölle tammikuussa 1992.  Kirjaston sisustussuunnittelun on tehnyt Aallon toimistosta sisustusarkkitehti Varpu Lönnström.

Alajärven kaupunginkirjasto kuuluu Eepos-kirjastokimppaan.

## Lähteet

## Aiheesta muualla
*Kotisivu
Rantakangas

**Rantakangas** on kylä Alajärvellä, entisen Lehtimäen kunnan alueella. Rantakangas sijaitsee Lehtimäen taajamasta noin 10 kilometriä Alajärven keskustaan päin, kantatie 68:n varrella ja siellä asuu noin 50 ihmistä. 

Rantakangas kuuluu Pohjois-Lehtimäen kyliin. Muut Pohjois-Lehtimäen kylät ovat Saarimaa, Latojoki ja Jaakkola. Pohjois-Lehtimäen alueella on yhteensä 150 asukasta (2007).

Pohjois-Lehtimäen kylät ry:n ylläpitämä Kylätalo Metso sijaitsee Rantakankaalla, missä järjestetään pääsiäisenä jokavuotinen pääsiäiskokko ja muuta toimintaa. Kylätaloa on käytetty myös erilaisissa häissä ja kokouksissa. 

Rantakankaan kansakoulu toimi kylässä vuoteen 1966.

Rantakankaalta on kotoisin Alajärven Ankkureissa pelaava Tero Rantakangas. 

## Lähteet
Isä ja me

**Isä ja me** () on vuonna 1947 ensi-iltansa saanut yhdysvaltalainen komediaelokuva. Technicolor-väreissä kuvatun elokuvan 1880-luvun newyorkilaisesta porvarisperheestä on ohjannut Michael Curtiz, ja komedian pääosissa näyttelevät William Powell ja Irene Dunne Clarence Day Seniorina ja tämän Vinnie-vaimona. Sivuosissa näyttelevät Elizabeth Taylor kauniina Mary-nimisenä tyttönä, johon Clarencen vanhin poika ihastuu, sekä Edmund Gwenn, ZaSu Pitts, Jimmy Lydon ja Martin Milner.

Elokuvan on sovittanut Donald Ogden Stewart Howard Lindsayn ja Russel Crousen Broadway-näytelmästä *Isä ja me* (1939), joka perustuu Clarence Dayn kirjoittamaan samannimiseen omaelämäkertaan (1935). Näytelmä oli siihen asti pisimpään – kahdeksan vuotta – Broadwaylla pyörinyt teatterituotanto, minkä lisäksi sitä oli elokuvan ensi-iltaan mennessä esitetty yli kahdessa sadassa muussa Yhdysvaltojen kaupungissa.

*Isä ja me* sai ensi-iltansa Yhdysvalloissa 14. elokuuta 1947 Skowheganissa Mainessa. Suomessa elokuvan ensi-ilta oli 29. lokakuuta 1948. Elokuvan on tuottanut Warner Bros. -yhtiö.

## Näyttelijät

## Tuotto

*Isä ja me* tuotti yli 6 miljoonaa dollaria maailmanlaajuisesti ja oli Warner Brothersin vuoden 1947 tuottoisin elokuva.

## Kritiikki
*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

Elokuvalla on Rotten Tomatoes -sivustolla 91 prosentin ”tuore”-arvosana.

*Helsingin Sanomien* Mikael Fränti ihasteli elokuvan tv-esityksen alla tammikuussa 1994, miten taitavasti äiti ja lapset ohjaavat tarinassa perheen isän elämää ilman että tämä sitä tajuaa. Hän vertasi elokuvaa sen periamerikkalaisuudesta huolimatta Yasujirō Ozun japanilaisiin perhetarinoihin. ”Curtiz muistuttaa ihmiselämän katoavaisuudesta ja velvollisuudesta huolehtia lasten tulevaisuudesta.”

### Palkinnot ja -ehdokkuudet

## Televisiosarja
Kuusi vuotta *Isä ja me* -elokuvan ensi-illasta tehtiin samanniminen televisiosarja, jonka pääosissa näyttelevät Leon Ames ja Lurene Tuttle. Televisiosarjaa esitettiin marraskuusta 1953 ja heinäkuuhun 1955 CBS-kanavalla.

## Lähteet

## Aiheesta muualla
*
Hanna Hurskainen

**Hanna Hurskainen** (s. 11. syyskuuta 1989) on suomalainen koripalloilija. Laiturina pelaava Hurskainen on Oulun NMKY:n kasvatti. Hän on pelannut Naisten Korisliigassa neljä kautta.

## Ura

Hurskainen aloitti koripallon 12-vuotiaana. Hän varttui Oulussa mutta muutti koripallon vuoksi Tampereelle. Hän pelasi BC Nokian joukkueessa SM-sarjaa vuosina 2007–2009 ja I-divisioonaa kaudella 2009–2010. Vuodesta 2010 lähtien hän on pelannut Tampereen Pyrinnössä. Naisten I-divisioonaa pelannut Pyrintö nousi Naisten Korisliigaan kaudeksi 2014–2015. Joukkue sijoittui runkosarjassa yhdeksänneksi ja karsiutui pudotuspeleistä. Hurskainen pelasi kauden 4,3 pisteen ja 3,5 levypallon ottelukohtaisilla keskiarvoilla.

Hurskainen teki Pyrinnön kanssa jatkosopimuksen kaudelle 2015–2016. Lääkärinopinnot häiritsivät hänen kauteen valmistautumistaan.

## Pelityyli

Pyrinnön päävalmentaja Roope Tähkä kuvaili Hurskaista vuonna 2015 hyväkuntoiseksi pelaajaksi, joka on tarkka kolmen pisteen heittojen heittäjä.

## Tilastot
### Runkosarja

### Pudotuspelit

**O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä*

## Lähteet
* Hanna Hurskainen  baskethotel.com
* Hanna Hurskainen basketball profile eurobasket.com 

### Viitteet
Annika Heinisuo

**Annika Porkkala** (o.s. Heinisuo) (s. 6. maaliskuuta 1988) on suomalainen koripalloilija. Laiturina pelaava Heinisuo on Tampereen Pyrinnön kasvatti. Hän on pelannut SM-sarjassa neljänä kautena.  
Heinisuo pelasi kasvattajaseuransa Tampereen Pyrinnön joukkueessa SM-sarjaa kaudella 2005–2006 18 ottelussa 3,9 pisteen keskiarvolla. Tämän jälkeen hän jatkoi SM-sarjassa BC Nokian joukkueessa kolmen kauden ajan, ja vielä kauden ajan I-divisioonassa. Syksystä 2010 kevääseen 2014 Heinisuo pelasi Pyrinnössä I-divisioonaa.

## Lähteet
* Annika Heinisuo  baskethotel.com
* Annika Heinisuo player profile eurobasket.com 

### Viitteet
Maiju Kekki

**Maiju Kekki** (s. 11. syyskuuta 1981) on suomalainen koripalloilija. Sentterinä pelaava Kekki on Joensuun Katajan kasvatti. Hän on pelannut Tapiolan Hongassa ja Tampereen Pyrinnössä SM-sarjaa.

Kekki pelasi vuosina 2001–2003 muutamia otteluita SM-sarjassa Tapiolan Hongan joukkueessa. SM-sarjakaudella 2004–2005 hän pelasi Pyrinnössä 3,2 pisteen ja 2,4 levypallon ottelukohtaisilla keskiarvoilla. Hän pelasi I-divisioonaa Pyrinnössä vuosina 2008−2012.

Kekki pelasi Suomen maajoukkueessa 12 B-nuorten, 13 A-nuorten ja viisi alle 20-vuotiaiden maaottelua.

## Lähteet
* Pelaajaprofiili baskethotel.com
* Profiili eurobasket.com 
* Maajoukkueprofiili  basket.fi

### Viitteet
Jussi Herlin

**Jussi Kustaa Herlin** (s. 1984) on Kone Oyj:n hallituksen varapuheenjohtaja ja Kone Oyj:n hallituksen puheenjohtajan Antti Herlinin poika. Hän on koulutukseltaan kauppatieteiden maisteri ja opiskellut kansantaloustiedettä Aalto-yliopistossa. Hän on ollut Kone Oyj:n hallituksessa vuodesta 2012. Herlin työskenteli konsulttina Accenturella vuosina 2012-2014. Hän on naimisissa Carina Herlinin kanssa.   

## Katso myös
* Herlinin suku

## Lähteet
Kesäkapina

**Kesäkapina** on vuonna 1970 ensi-iltansa saanut suomalainen Jaakko Pakkasvirran ohjaama yhteiskunnallinen draamaelokuva, jonka pääosissa nähdään Titta Karakorpi ja Hannu Oravisto. Elokuvaa on kuvattu Espoossa, Helsingissä, Järvenpäässä, Orimattilassa, Mäntsälässä, Hirvensalmella, Puumalassa ja Porvoossa. Muutamia kuvauksia tehtiin myös Tukholmassa.

Elokuva kertoo valokuvamallina työskentelevästä Susannasta, joka haluaisi edetä elämässään ja nauttia siitä. Hän on kuitenkin suhteessa väkivaltaisen markkinointipäällikön kanssa. Susanna ja hänen veljensä Veli nousevat kapinaan kulutusfasismia vastaan ja kiertelevät ympäri Suomea.

Elokuva on esitetty useita kertoja televisiossa. Finnkino julkaisi elokuvan DVD:nä syyskuussa 2013.

## Näyttelijät

## Arviot
Aikalaiskritiikeissä nähtiin elokuvan ajankohtaisuus ja puitiin elokuvaa erityisesti yhteiskunnallisesta näkökulmasta. Näkökulman arvoa sinänsä ei kiistetä, ja useimmat pitävät elokuvaa siltäkin kannalta ansiokkaana. Kriittisimmän arvion esittää Hufvudstadsbladetissa kirjoittanut Greta Brotherus, jonka mielestä elokuva ei kykene tuomaan esiin sanomaansa vaan sisältää hajanaisia katkelmia, joista ei synny yhteiskuntakritiikkiä.

Televisioesityksen yhteydessä kirjoittaneen kriitikon mielestä kollaasimaisen elokuvan keskushenkilö on valokuvamalli Susanna (Titta Karakorpi), mutta kiinnostavimpana hahmona hän pitää tämän loikoilevaa, "kulutusfasistista yhteiskuntaa" vihaava veljeä, jonka nimi on Veli (Hannu Oravisto). Elokuva heijastaa kriitikon mukaan 1960-luvun lopun intomielistä ajankuvaa.

## TV-esitykset

## Lähteet

## Kirjallisuutta
* Tuomikoski, Eero: ”Kapinan rajat”, Pakkasvirran haastattelu Kesäkapinasta. *Filmihullu* 1/1970.

## Aiheesta muualla
*Juonikuvaus ja lehdistöarvioita Elonet.fissä
*Taustatietoja tuotannosta Elonet.fissä
Aatamin puvussa... ja vähän Eevankin (vuoden 1940 elokuva)

**Aatamin puvussa ja vähän Eevankin** on Ossi Elstelän ohjaama elokuva vuodelta 1940. Elokuva perustuu Agapetuksen romaaniin *[[Aatamin puvussa ja vähän Eevankin]]* (1928), jonka pohjalta on valmistunut neljä samannimistä elokuvaa. Elokuva oli Ossi Elstelän ensimmäinen ohjaustyö. Päärooleissa näyttelevät Tauno Palo, Sirkka Sipilä, Leo Lähteenmäki ja Jalmari Rinne. Nimensä mukaisesti elokuvan juoni kulkee alastomuuden varassa. Sirkka Sipilän voimistelu alastomana herätti kohua..

## Juoni
Maalaiskomediassa kaverukset proviisori Himanen sekä luutnantti Paavo Kehkonen viettävät kesälomaa eräällä saarella. Kun he ovat veneilemässä, he huomaavat miehen heiluttavan erään saaren rannassa. Mies on viimeistä lomapäiväänsä viettävä asemapäällikkö, jolla on kiire päästä kaupunkiin aamuun mennessä. Himanen ja Kehkonen lupaavat viedä asemapäällikön kaupunkiin, mutta veneen moottorin hajoaa ja paikalliset asukkaat luulevat jokaista heistä vuorollaan vankikarkuriksi. Kaiken lisäksi miehet menettävät vaatteensa ja joutuvat juoksentelemaan lähes tai kokonaan alastomana pitkin metsiä. Himanen eksyy maalaistalon pihakoivuun, mutta nimismies tytär Allia auttaa hänet pois, kun hän esiintyy naisena hämärässä. Himanen rakastuu Alliin talossa viettämänsä yön aikana, vaikka tyttö luulee häntä edelleen naiseksi.

## Näyttelijät

## Lähteet

## Aiheesta muualla
*
Victoria Tower

**Victoria Tower** voi tarkoittaa ainakin seuraavia:

* Scandic Victoria Tower, pilvenpiirtäjä Tukholmassa
* Victoria Tower, osa Westminsterin palatsia Lontoossa
* Victoria Tower, muistomerkki Guernseyssä
Jørgensen

**Jørgensen** on tanskalainen ja norjalainen sukunimi, joka merkitsee Jørgenin poikaa. Ruotsissa ja Suomessa nimi esiintyy muodossa *Jörgensen* Nimi on tai on ollut muun muassa seuraavilla henkilöillä:

* Adolf Ditlev Jørgensen (1840–1897), tanskalainen historioitsija
* Ane Halsboe-Jørgensen (s. 1983), tanskalainen sosiaalidemokraattinen poliitikko ja ministeri
* Anker Jørgensen (1922–2016), tanskalainen poliitikko (sosiaalidemokraatti)
* Arne Jörgensen (1883–1941), suomalainen kirjastonhoitaja
* Arne Jørgensen (1897–1989), tanskalainen voimistelija
* Axel Borup-Jørgensen (1924–2012), tanskalainen säveltäjä
* Bodil Jørgensen (s. 1961), tanskalainen näyttelijä
* Carsten Jørgensen (s. 1970), tanskalainen suunnistaja ja kestävyysjuoksija
* Dan Jørgensen (s. 1975), tanskalainen sosiaalidemokraattinen poliitikko ja ministeri
* Emil Jørgensen (1882–1947), tanskalainen jalkapalloilija
* Emma Jørgensen (s. 1996), tanskalainen ratamelonnan maailmanmestari
* Gunnar Jørgensen (1896–1963), tanskalainen kirjailija ja koulun perustaja
* Jan Ø. Jørgensen (s. 1987), tanskalainen sulkapalloilija
* Johannes Jørgensen (1866–1956), tanskalainen kirjailija
* Jørgen Jørgensen (1780–1841), tanskalainen seikkailija
* Jørgen Jørgensen (1888–1974), tanskalainen Radikaalin Venstren poliitikko ja ministeri
* Jørgen Jørgensen (1891–1963), tanskalainen Konservatiivisen kansanpuolueen poliitikko ja ministeri
* Karin Riis-Jørgensen (s. 1952), tanskalainen poliitikko ja europarlamentaarikko
* Martin Jørgensen (s. 1975), tanskalainen jalkapalloilija
* Mathias Jørgensen (s. 1990), tanskalainen jalkapalloilija
* Morten Jørgensen (s. 1985), tanskalainen soutaja ja olympiavoittaja
* Nicolai Jørgensen (s. 1991), tanskalainen jalkapalloilija
* Nils Jørgensen (1911–1996), norjalainen miekkailija
* Orla Jørgensen (1904–1947), tanskalainen maantiepyöräilijä
* Rikke Jørgensen (s. 1976), tanskalainen käsipalloilija
* Severin Jørgensen (1842–1926), tanskalainen Tanskan osuustoimintaliikkeen perustajia
* Sigurd Jørgensen (1887–1929), norjalainen voimistelija
* Silje Jørgensen (s. 1977), norjalainen jalkapalloilija
* Victor Jørgensen (1924–2001), tanskalainen nyrkkeilijä ja olympiamitalisti.

## Muut
* Krag-Jørgensen on Norjassa 1800-luvun lopulla kehitetty pulttilukkokivääri.
The Master (vuoden 1989 elokuva)

**The Master** () on vuonna 1989 julkaistu hongkongilainen toiminta/taisteluelokuva. Elokuvan pääosia esittävät mm Jet Li, Yuen Wah, Crystal Kwok, Jerry Trimble, Rueben Gonzáles, Guy Fadollone, Derek Annunciation, Michael Burke, Camille Carrigan, Wayne Post ja George Cheung. Elokuvan on ohjannut Tsui Hark.

## Aiheesta muualla
* 
*
Kogalym

**Kogalym** () on nuori öljyntuotantoalueen kaupunki Venäjän Hantien ja mansien autonomisen piirikunnan pohjoisosassa. Kaupunki sijaitsee linnuntietä vajaa 130 kilometriä öljykeskus Surgutista pohjoiskoilliseen ja 2&nbsp;200 kilometriä Moskovasta koilliseen.

Aluehallinnollisesti kaupunki muodostaa oman 58&nbsp;337 asukkaan Kogalymin kaupunkipiirin, josta väestöstä 58&nbsp;181 luetaan varsinaisen Kogalymin kaupungin asukkaiksi. Kaupunkipiiriä ympäröivä alue on osa laajaa Surgutin piiriä (113&nbsp;515 as.).

Surgutista pohjoiseen kohti Jamalin Nenetsiaa vievä maantie- ja rautatieyhteys kulkee kaupungin kautta. Kaupungissa on lentoasema.

## Lähteet

## Aiheesta muualla

*Goroda Rossii, 1994: Kogalym 
*Kaupunkipiiristä Hantien ja mansien autonomisen piirikunnan sivulla
New World (Lauri Ylösen albumi)

**New World** on Lauri Ylösen ensimmäinen sooloalbumi, joka julkaistiin 30. maaliskuuta 2011. Albumi sisältää sellaisia Ylösen tekemiä kappaleita, jotka eivät sopineet The Rasmuksen tyyliin. Albumilta julkaistiin singleinä kappaleet ”Heavy” ja ”In The City”. Albumi sijoittui Suomen virallisella albumilistalla parhaimmillaan sijalle 2.

15. marraskuuta 2011 EMI uutisoi, että levystä julkaistaan *New World Special Edition* -erikoispainos saman kuukauden lopulla.

## Kappaleet
# 
# 
# 
# 
# 
# 
# 
# 
# 
# 

Kappaleet 2–7 Lauri Ylönen on kirjoittanut yhteistyössä Pauli Rantasalmen kanssa, muut yksin.

### CD 2
# 
# 
# 
# 
# 
# 
# 
# 

## Arvostelut
* Soundi: 

## Lähteet
Brad Richardson

**Bradley Richardson** (s. 4. helmikuuta 1985 Belleville, Ontario) on kanadalainen jääkiekkoilija, joka pelaa tällä hetkellä keskushyökkääjänä NHL-seura Calgary Flamesin riveissä. Keväällä 2012 hän oli voittamassa Los Angeles Kingsin paidassa seuran ensimmäistä Stanley Cupia.

## Ura
Colorado Avalanche varasi Richardsonin NHL:ään vuoden  viidennellä kierroksella, ollen koko tilaisuuden 163. varaus. Kaudella 2005–2006 hän pelasi ensimmäisen ammattilaiskautensa Avalanchen ja sen farmijoukkueen riveissä.

Pisteiden valossa Richardsonin paras kausi coloradolaisjoukkueessa tuli kaudella 2006–2007, jolloin hän merkkautti 73 pelissä 14 maalia pistetilaston näyttäessä lukemaa 22.

21. kesäkuuta 2008 Richardson myytiin Los Angeles Kingsiin vaihdossa toisen kierroksen varaukseen vuoden . Saman vuoden lokakuussa Richardson teki kahden vuoden ja 1,175 miljoonan dollarin arvoisen sopimuksen joukkueen kanssa.

Hän teki uransa ensimmäisen hattutempun 23. lokakuuta 2010 entistä joukkuettaan Colorado Avalanchea vastaan Kingsin 6–4-kotivoitossa.

Vuonna 2011 kesäkuussa Richardson solmi kahden kauden ja 2,35 miljoonan dollarin sopimuksen Kingsin kanssa.

Vapaana-agenttina heinäkuussa 2013 Richardson liittyi Vancouver Canucksin miehistöön 1,15 miljoonan sopimuksella.

Heti edellisen sopimuksen päätyttyä Richardson teki kolmen kauden sopimuksen Arizona Coyotesin kanssa.

Syyskuussa 2021 Richardsson teki vapaana agenttina Calgary Flamesin kanssa yksivuotisen ja 800 000 dollarin arvoisen sopimuksen.

## Tilastot

## Lähteet
*
*

### Viitteet
Joseph Neil MacNeil

**Joseph Neil MacNeil** (15. huhtikuuta 1924 Sydney, Nova Scotia – 11. helmikuuta 2018) oli kanadalainen roomalaiskatolinen arkkipiispa. Hänet vihittiin papiksi Antigonishin hiippakuntaan 23. toukokuuta 1948 ja nimitettiin Saint John, New Brunswickin hiippakunnan johtoon 9. huhtikuuta 1969. Piispaksi vihkiminen seurasi 24. kesäkuuta. Pääkonsekraattorina toimi William Edward Power, jota avustivat James Martin Hayes ja Alfred Bertram Leverman.

MacNeil sai 2. heinäkuuta 1973 nimityksen Edmontonin arkkipiispaksi, jona hän toimi, kunnes erosi tehtävistään 7. kesäkuuta 1999.

## Lähteet
Ihalaisen kaivos

**Ihalaisen kalkkikaivos** sijaitsee samannimisessä kaupunginosassa Lappeenrannassa ja sen omistaa Nordkalk Oy. Kaivoksen ohella alueella on kalkkitehdas sekä paperipigmentin raaka-aineita ja wollastoniittia valmistavat rikastamot. Ihalaisen kaivoksen tuntumassa on myös Finsementti Oy:n sementtitehdas, sekä Suomen Karbonaatti Oy:n kalsiumkarbonaattipohjaisia päällystyspigmenttejä ja täyteaineita valmistava tehdas. Koko Ihalaisen kaivos- ja tehdasalue on kooltaan noin 400 hehtaaria.

Kalkkikiven louhinta alkoi Ihalaisen alueella pienimuotoisena jo 1500-luvulla. Vuonna 1910 rakensi Paraisten Kalkkivuori Oy Ihalaisen alueelle ensimmäisen kalkkikehäuunin. Vuonna 1938 perustettiin sementtitehdas.

Ihalaisen avolouhoksen pinta-ala on noin 40 hehtaaria, leveys 700 metriä, pituus 1,5 kilometriä ja syvyys noin 150 metriä. Kiveä louhitaan vuodessa noin 2,1 miljoonaa tonnia. Kalkkikiveä arvioidaan riittävän ainakin 200 vuodeksi nykyisellä kulutuksella. Vuoteen 2001 mennessä kaivoksesta oli louhittu yhteensä 46 miljoonaa tonnia kalkkikiveä. Kaivos tuottaa kalsiitti- ja wollastoniittirikastetta sekä ohessa sivukiveä ja rikastushiekkaa.

Ihalaisen kaivoksen alueella on myös noin neljä kilometriä 1960-luvulla louhittuja luolia, joita käytetään nykyisen varastoina.

## Lähteet
* Nordkalk Lappeenrannan toimipiste 
* Esa Vilenius : Infrastruktuuriliimaa Ihalaisesta – Lappeenrannassa tehdään silta- ja tehdasrakentamiseen sopivaa sementtiä, Etelä-Saimaa 13.11.2005 
* Esa Vilenius : Luolamiehen unelma, Etelä-Saimaa 17.10.2010
Njagan

**Njagan** () on nuori teollisuuskaupunki Venäjän Hantien ja mansien autonomisen piirikunnan länsiosissa. Kaupunki sijaitsee linnuntietä 230 kilometriä piirikunnan pääkaupunki Hanti-Mansijskista luoteeseen ja 1&nbsp;730 kilometriä Moskovasta itäkoilliseen.

Aluehallinnollisesti kaupunki muodostaa oman 54&nbsp;890 asukkaan kaupunkipiirin. Kaupunkipiiriä ympäröi maaseutuvaltainen Oktjabrskojen piirin (32&nbsp;224 as.).

## Talous ja liikenne

Teollisuuskaupungin talous pohjautuu alueen raaka-aineisiin ja sisältää petrokemian tuotanto- ja jalostustoimintaa, energiantuotantoa ja metsäteollisuutta. Kaupungissa ja sen lähistöllä toimivat muun muassa venäläis-brittiläinen öljy-yhtiö TNK-BP (TNK-Njagan) ja pääosin suomalaisomisteinen OAO Fortum, joka rakentaa piirikunnan lounaisosiin  myös uutta voimalaitoskapasiteettia (Njaganin voimalaitokset, Няганская ГРЭС). 

Fortumin Nyagan GRES -voimala vihittiin käyttöön Njaganissa 24.9.2013. Maakaasua polttoaineenaan käyttävä kaasukombilaitos koostuu kolmesta yksiköstä ja sen arvioidaan valmistuttuaan tuottavan 9,8 terawattituntia sähköä vuositasolla, mikä vastaa noin 3,1 miljoonan venäläisen kodin energiankulutusta. Ensimmäinen yksikkö valmistui ja otettiin käyttöön maaliskuussa 2013, toinen on suunniteltu otettavaksi käyttöön 2013 loppuun mennessä, viimeinen 2014 loppuun mennessä. 

Voimalan vihkitilaisuudessa 24.9.2013 voimalan avasivat seremoniallisesti Venäjän federaation presidenttin Vladimir Putin ja Suomen presidentti Sauli Niinistö. Kyseessä on merkittävä investointi, joka kattaa kolmanneksen kaikista suomalaisista investoinneista Venäjälle vuodesta 1991. Investointiohjelma maksaa Fortumille kaikkiaan noin 4,5 miljardia euroa. 

Kaupunkiin saapuu rautatie Serovista ja Ivdelista Sovetskin kautta. Ympärivuoden liikennöitävissä oleva maantieverkko oli vielä 2000-luvulle tultaessa paikallinen, eikä ulottunut piirikunnan pääkaupunkiin tai naapurialueen Ivdeliin saakka. Vuonna 2008 avattiin kuitenkin Jekaterinburgiin johtava maantie ja myös piirikunnan pääkaupunkiin Hanty-Mansijskiin johtaa maantieyhteys. Noin 15 kilometriä kaupungin itäpuolella on Njaganin lentokenttä.

## Tunnettuja henkilöitä
* Marija Šarapova, tennispelaaja (* 1987, Njagan)

## Lähteet

## Aiheesta muualla

*OAO Fortum   (fortum.ru)
*Goroda Rossii, 1994: Njagan
Drake-luokka (risteilijä)

**Drake-luokka** oli Britannian Kuninkaallisen laivaston neljän aluksen muodostama panssariristeilijäluokka. Luokan alukset valmistettiin 1800- ja 1900-lukujen vaihteessa ja ne olivat suurennettu versio edeltäneestä Cressy-luokasta. 

## Alukset

## Lähteet

*
*

### Viitteet
Motion

**Motion** on Applen kehittämä macOS-käyttöjärjestelmässä toimiva kaupallinen video- ja animaatioefektien tekoon tarkoitettu tietokoneohjelma. Ohjelmaa käytetään elokuvien ja tv-sarjojen editoinnissa sekä muun muassa tekstityksessä.

## Aiheesta muualla
* Ohjelman kotisivu